MRT ร่วมส่งท้ายปีเก่าต้อนรับปีใหม่ขยายเปิดบริการถึงตี 2 ฉลองปีใหม่
MRT ร่วมฉลองเทศกาลส่งท้ายปีเก่าต้อนรับปีใหม่ โดยขยายเวลาการเปิดให้บริการ จากเวลา 24.00 น. ของวันที่ 31 ธันวาคม 2558 ไปจนถึงเวลา 02.00 น. ของคืนวันที่ 1 มกราคม 2559 เพื่ออำนวยความสะดวกให้แก่ผู้ใช้บริการที่เดินทางไปร่วมงานเฉลิมฉลองในสถานที่ต่างๆ และส่งเสริมให้ประชาชนเดินทางด้วยระบบขนส่งสาธารณะ
16 ธ.ค. 2558


บริษัท รถไฟฟ้ากรุงเทพ จำกัด (มหาชน) หรือ BMCL ผู้ให้บริการรถไฟฟ้า MRT ร่วมฉลองเทศกาลส่งท้ายปีเก่าต้อนรับปีใหม่ โดยขยายเวลาการเปิดให้บริการ จากเวลา 24.00 น. ของวันที่ 31 ธันวาคม 2558 ไปจนถึงเวลา 02.00 น. ของคืนวันที่ 1 มกราคม 2559 เพื่ออำนวยความสะดวกให้แก่ผู้ใช้บริการที่เดินทางไปร่วมงานเฉลิมฉลองในสถานที่ต่างๆ และส่งเสริมให้ประชาชนเดินทางด้วยระบบขนส่งสาธารณะ
พร้อมแนะนำให้ผู้ใช้บริการที่มีแผนการเดินทางหลายเที่ยวให้ใช้บัตรโดยสารประเภท 1 Day Pass ราคา 120 บาท ที่สามารถเดินทางไปฉลองปีใหม่ได้จนถึงเวลา 02.00 น. ของวันที่ 1 มกราคม 2559 แบบไม่จำกัดเที่ยวโดยสารเพื่อความคุ้มค่ากว่า สอบถามรายละเอียดเพิ่มเติมได้ที่ ศูนย์ลูกค้าสัมพันธ์ โทร.0-2624-5200 หรือ www.bangkokmetro.co.th